Tuija Piepponen

Tuija Vuokko Anneli Piepponen (oik. Piepponen Berhane-Mehari, s. 19. syyskuuta 1947 Valkeakoski) on suomalainen näyttelijä, ilmaisutaidon opettaja ja luennoitsija. Lähinnä komedienneksi profiloitunut Piepponen on esiintynyt sekä teatterissa että televisiossa. Hän toimi näyttelijänä Kuopion kaupunginteatterissa 21 vuotta, minkä jälkeen hän siirtyi freelanceriksi. Hänet muistetaan muun muassa Pekko-elokuvista sekä useista televisiomainoksista, erityisesti kodinkoneketju Mustan Pörssin mainoksien koheltavana äitinä. Piepponen oli Kuopion Tanssistudio Oy:n perustajaosakas vuonna 1988. Vuonna 1998 hän perusti oman yrityksen, Isoacca Tuotanto Oy:n.

 Teatteriura 
Piepposen vanhemmat olivat Yrjö ja Mirja Piepponen. Näyttämöllä Piepponen nähtiin ensi kerran nelivuotiaana. Hän opiskeli Tampereen yliopiston näyttelijälinjalla ja valmistui 1969. Ammattilaisuransa hän aloitti samana vuonna Lappeenrannan kaupunginteatterissa, jossa hän työskenteli vuosina 1969–1971. Nuoren näyttelijättären ura jatkui Kuopion kaupunginteatterissa vuonna 1971 (vuoteen 1975 Kuopion Yhteisteatteri). Piepponen jätti kaupunginteatterin vuonna 1993 ja ryhtyi freelanceriksi. Hänen näyttämötaiteellisiin tulkintoihinsa lukeutuu muun muassa Martan rooli Hella Wuolijoen näytelmässä Niskavuoren naiset sekä Viktorian husaari (Riquette), Nainen (Avoin liitto) ja Zoe (Kadonnut kirje). Piepponen on vieraillut muun muassa Pyynikin ja Vartiovuoren kesäteattereissa. Lisäksi hän on ollut mukana Nukketeatteri Sytkyjen kiertueilla. Hän on niin ikään ohjannut näytelmiä eräille harrastajaryhmille.

 Elokuva- ja televisioura 
Tuija Piepposen valkokangasura alkoi kangerrellen, sillä hänen osuutensa Risto Jarvan klassikkoelokuvassa Jäniksen vuosi (1977) leikattiin pois. Seuraavana vuonna hän vihdoin debytoi elokuvayleisölle Mikko Niskasen teoksessa Syksyllä kaikki on toisin. Timo Koivusalon 1990-luvun suosituissa Pekko-komedioissa Piepposen näyttelemä Kaisa Kuovi muodosti subrettiparin Esko Nikkarin näyttelemän Reino Kuovin kanssa. Piepponen on nähty sivuosissa myös muissa Koivusalon teoksissa. MTV3:n sarjassa Kuolema savolaiseen tapaan (1983) Piepponen oli se, joka löysi ”ne punaiset saappaat kellarista”. Vuonna 1998 hänellä oli oma televisiosarja Piepposkan parempi arki Yle TV2:lla. Vuonna 1999 Piepponen näytteli MTV3:n Sydän toivoa täynnä -draamasarjassa kokki Kyllikki Karjalaista. Maalaiskomedia-sarjan tuotantokaudessa Peräkamaripojat hän näytteli Lilja Fräntilää. Televisioelokuvassa Elli Piepposella oli nimiosa. Piepponen vieraili saippuasarjassa Salatut elämät vuonna 2007 roolihahmonaan Mirja Mattila. Hänen vierailunsa sai jatkoa maaliskuussa 2009 sekä loppukeväästä 2009 saman vuoden syksyyn, roolihahmo palasi sarjaan keväällä 2022. Vuonna 2008 hän liittyi Yle TV1:n Kotikatu-sarjaan muutaman jakson ajaksi esittäen Johanna Rantasta ("Rantaska").

Piepponen voitti Thilia Thalia -kilpailun vuonna 1983.

 Yksityiselämä 
Piepposen ollessa kuusitoistavuotias hänen nuorempi veljensä hukkui. Hänellä on itseään viisi vuotta nuorempi sisar. Muutettuaan Lappeenrantaan 1960-luvun lopussa hippiaatteeseen ihastunut näyttelijätär eli avoliitossa väkivaltarikoksista tuomitun "Viiksin" kanssa. Vuonna 1972 Piepponen avioitui itseään 22 vuotta vanhemman muusikko Urho "Uke" Pesosen kanssa. Aviomiehen alkoholismi varjosti liittoa, ja se päättyi eroon. Toisen kerran Piepponen avioitui toukokuussa 1988 itseään yksitoista vuotta nuoremman eritrealaisen Hagos Berhanen kanssa.http://www.studio55.fi/matkailu/article/suomalaisnayttelija-liittoni-afrikkalaisen-miehen-kanssa-heratti-mielipiteita/130428 Häiden jälkeen hän sai keskenmenon, josta on todennut: "Keskenmeno on naiselle rankka juttu, mutta näistä kokemuksista ei juuri puhuta. Ehkä ne koetaan liian yksityisiksi."http://www.apu.fi/ihmiset/article140771-2.html  Piepposen kuopus Joonas Berhane syntyi 1990. Hän muutti kaksivuotiaan poikansa kanssa joksikin aikaa aviomiehensä kotimaahan. Piepponen asui vuosia Turussa. Vapaa-ajallaan hän maalaa ja matkustaa. Tuija Piepponen asuu nykyään Nokialla ja hänellä on ateljee, jossa hän maalaa tauluja. 

Kirjailija Annika Grahn on kirjoittanut Tuija Piepposen elämästä kertovan muistelmateoksen Piepponen? Piepponen!, jonka Like julkaisi huhtikuussa 2007.

 Piepposen näkemyksiä 
Televisio-ohjelmassa Kesäkerttu elokuussa 1998 Tuija Piepponen kertoi näkemyksiään komiikastaKesäkerttu 12.8.1998, YLE TV2:

Itseään hän kuvaili uteliaaksi ihmiseksi, joka haluaa tietää ja nähdä mitä maailmassa on. Piepposen mielestä "äidin homma on ihaninta, mitä naiselle voi sattua".

 Filmografia 

 Elokuva Vuosi Elokuva Rooli 1969  Liftimatka jonnekin  1975  Savoree  1978  Syksyllä kaikki on toisin  pankin kassa 1979  Valmistumisen aika  Elsa 1981  Kerran kesällä  Mesopotamian nainen  1982  Aidankaatajat  Maikki 1988  Makkarakalakeittoa, sano Tympee Huttunen  1989  Antin joulu  muori 1993  Pekko Aikamiespojan poikamiesaika Kaisa Kuovi 1994  Pekko ja poika 1995  Pekko ja massahurmaaja 1996  Pekko ja muukalainen 1997  Pekko ja unissakävelijä 1999  Kulkuri ja joutsen  Siiri Angerkoski2005  Kaksipäisen kotkan varjossa  leipoja Elli  Elli Kuitunen 2006  Anteeksianto  asiakas 2022  Pelle Hermanni  Äitiliini

 Televisiosarjat Vuosi Sarja Rooli1981  Kukkivat roudan maat  Lotta Sotapäällikön poika  Varpu-piika 1982  Suomalaisia tunnustuksia  1983  Kuolema savolaiseen tapaan  Raina Niiranen 1985  Uskottu mies  Helmiriitta Miettinen 1986  Eskimoiden elämästä  1987  Veijaritarinoita  Alkon myyjä 1987–1989  Kummajaiset  siivooja 1988  Korpimotelli  1993  Hyvät herrat  Mervi1999  Sydän toivoa täynnä  Kyllikki Karjalainen Ansa ja Oiva  neiti Lotto 2001  Peräkamaripojat  Lilja Fräntilä 2007, 2008,2022  Salatut elämät  Mirja ”Mirkku” Mattila 2008  Kotikatu  Johanna ”Rantaska” Rantala

 Lähteet 
 Suomen teatterit ja teatterintekijät 1993, Tammi 1993, 
 Kesäkerttu 20. elokuuta 1998

 Viitteet 

 Aiheesta muualla 



Luokka:Suomalaiset näyttelijät
Luokka:Vuonna 1947 syntyneet
Luokka:Elävät henkilöt